"Ахәыҷкәа рзы аенциклопедиа" захьӡу ашәҟәы автор аҭҵааратә усзуҩ, Аԥсуа бызшәа аҿиаразы Аҳәынҭқарратә фонд аметодист Маиа Амҷԥҳа лажәақәа рыла, ашәҟәы аҭыжьра аидеиа лызцәырҵиижьҭеи акыр шықәса ҵуан, аматериал аизгара хәы-шықәса даҿын. Ашәҟәы иагәылоуп 112 цыра аԥсуа поетцәа иреиӷьу рхәыҷҭәы поезиа аҟынтәи ажәеинраалақәеи, алакәқәеи, ажәабжьқәеи. Аенциклопедиа иануп х-нызқь цыра сахьа.
Маиа Амҷԥха инаҵшьны иазгәалҭеит аенциклопедиаҟны ихадаратәу факторуп ахәыҷқәа рзы аҽаршьцыларақәеи, адҵақәеи ирхәмарны иахьрызнагоу. Аметодист лажәақәа рыла, аԥсуа бызшәа арҿиартә фонд аҟны напы аркуп аиԥш зеиԥшу аенциклопедиа аҭыжьра еиҳа еиҳау ахәыҷқәа рзы.